– Я быў вельмі актыўным студэнтам. Быў сакратаром камітэта камсамола юрыдычнага факультэта і актыўным удзельнікам будатрадаўскага руху. За гэты час я атрымаў дзяржаўную ўзнагароду СССР – медаль за працоўную доблесць. Будатрады былі для мяне месцам, дзе я мог выявіць сябе, дзе навучыўся кіраўніцкім прынцыпам, таму што ты павінен быў умець кіраваць сваімі аднагодкамі, аднагрупнікамі, якія на год-два маладзейшыя ці старэйшыя за цябе, каб усе цэлыя і здаровыя вярнуліся назад. Таму будатрады былі для мяне наймацнейшай школай, дзе трэба было прымаць адказныя рашэнні, плюс добрай матэрыяльнай падтрымкай.